Kasem advaes long dokta bifo tekem meresin
Ol pipol i mas askem advaes oltaem long ol dokta mo nes abaot wan antibiotic meresin bifo oli save tekem.
Antibiotic hem i ol meresin olsem Penicillin, Amoxicillin mo ol narafala moa.
Principle Pharmacist ofisa long helt, Agnes Mathias i talem se oli awea long sam pipol we oli stap askem ol antiboitic drug long ol Pharmacist mo ol Kavman Hospital.
“Yumi stap gat ol ripot we samtaem wan patient o eniwan i jas ko insaed long wan Pharmacy olsem nomo mo askem meresin mo hem i no folem propa janel o wei blong hem,” Ms Mathias i talem.
“Mifala i stap faenem sam olsem so mifala i enkarejem ol man long pablik se sapos we yu karem wan meresin yu mas askem advaes.”
Ms Mathias i talemaot sam drugs ia we pipol i mas karem advaes long ol helt personal bifo oli save tekem.
“Sam long olgeta we mi save nemem we bae yumi save hem i Penicillin, Amoxicillin, Ampicillin, hem ia hem i sam long ol antibiotic we yumi gat long kaontri mo hem i stap long National Essential Drug list blong yumi long Ministri blong Helt.
Hemi talem se i gat drug loa we i talem se ol antibiotic drug ia i mas ko wetem advaes blong ol dokta or nurse oltaem.
Ms Mathias i talem se Ministri blong Helt i stap wok wetem ol private hospital blong mekem sua se ol pipol i mas karem ol meresin ia wetem advaes oltaem.
Drug Store long Port Vila i talem se i gat ol kastoma we oli stap ko askem ol antibiotic meresin ia witaot advaes blong ol dokta.
Wan spokswoman blong Drug Store i talem se “Ol pipol oli kam oltaem long Drug Store blong karem antibiotic witaot priscribsen.”
“Oli kam nomo from oli tink se antibiotic ia bae hem i helpem olgeta long everi sik.
“So mifala oltaem i mas askem wan priscribsen rikadem antibiotic we oli stap askem. Wan eksampol hem i Amoxicillin. Oli kam oltaem long ples ia from Amoxicillin o eni narafala fom blong antibiotic. Taem oli kam mifala i mas askem fastaem se wae nao oli wantem ol meresin ia.
“Oltaem oli talem se hed i soa, bak i soa, oli gat cold o flue mo kof.
“Mbe bifo mifala i kivim wan antibiotic long eni wan we i askem, mifala i mas talemaot long olgeta fastaem sapos meresin ia hem i stret blong tekem from sik we oli talem.”
Principle Pharmacist Ofisa long Helt i talem se sapos pipol i tekem meresin witaot wan propa advaes long wan dokta o nes mo taem oli stap tekem oltaem olsem oli save divelopmen wanem oli kolem se Antibiotic Resistance.
Hem i taem we wan man i misusum or ova usum ol antibotic meresin mo hemi no use long pepes blong hem.
Ms Mathias i talem se hem i save minim tu se taem pipol i ova usum drug ia i save mekem se ol bebet blong sik long bodi i save riak akensem stret meresin mo hemi kam expensif blong helt i save pem ol nara antibiotic drug blong faetem ol sik ia.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn lmo_Latn tpi_Latn tpi_Latn tpi_Latn tpi_Latn